CELEX: 62015CN0062
Language: lv
Date: 2015-02-11 00:00:00
Title: Lieta C-62/15 P: Apelācijas sūdzība, ko par Vispārējās tiesas (trešā palāta) 2014. gada 9. decembra spriedumu lietā T-176/13 DTL Corporación/ITSB 2015. gada 11. februārī iesniedza DTL Corporación, S. L.

4.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 146/14
            
         Apelācijas sūdzība, ko par Vispārējās tiesas (trešā palāta) 2014. gada 9. decembra spriedumu lietā T-176/13 DTL Corporación/ITSB 2015. gada 11. februārī iesniedza DTL Corporación, S. L.
   (Lieta C-62/15 P)
   (2015/C 146/22)
   Tiesvedības valoda – spāņu
   
      Lietas dalībnieki
   
   
      Apelācijas sūdzības iesniedzēja: DTL Corporación, S. L. (pārstāvis – A. Zuazo Araluze, advokāts)
   
      Otrs lietas dalībnieks: Iekšējā tirgus saskaņošanas birojs (preču zīmes, paraugi un modeļi)
   
      Apelācijas sūdzības iesniedzējas prasījumi:
   
   
               —
            
            
               atcelt daļā attiecībā uz visām precēm un pakalpojumiem, kas ietilpst 9. un 37. klasē, ITSB Apelāciju ceturtās padomes 2013. gada 24. janvāra lēmumu lietā R 661/2012–4, ar kuru noraidīta apelācijas sūdzība par Kopienas preču zīmes “Generia” Nr. 8830821 reģistrācijas pieteikuma noraidījumu;
            
         
               —
            
            
               piespriest ITSB un pārējiem lietas dalībniekiem, kuri iestājas lietā un iebilst pret šo apelācijas sūdzību, atlīdzināt tiesāšanās izdevumus.
            
         
      Pamati un galvenie argumenti
   
   
      Savienības tiesību pārkāpums, ko pieļāvusi Vispārējā tiesa: Apelāciju ceturtā padome tās 2013. gada 24. janvāra lēmumā lietā R 661/2012–4 ir grozījusi Iebildumu nodaļas lēmuma pamatojumu, lai noraidītu Kopienas preču zīmes “Generia” Nr. 8830821 reģistrācijas pieteikumu attiecībā uz 9. un 37. klasi. Proti, Iebildumu nodaļa bija pamatojusi šo noraidījumu ar 9. un 37. klasē ietilpstošo preču un pakalpojumu līdzību ar 7. klasē ietilpstošajām precēm, kuras aptver pretstatītā preču zīme. Savukārt Apelāciju padome, atstājot spēkā [reģistrācijas pieteikuma] noraidījumu, to pamatoja ar minēto 9. un 37. klasē ietilpstošo preču un pakalpojumu līdzību ar 40. klasē ietilpstošajiem pakalpojumiem, kurus aptver pretstatītā preču zīme. Šādi ar Apelāciju padomes lēmumu ir pārkāpts Padomes Regulas (EK) Nr. 207/2009 par Kopienas preču zīmi (1) 64. panta 1. punkts tāpēc, ka 40. klasē ietilpstošie pakalpojumi, kurus aptver pretstatītā preču zīme, nekad nav tikuši pretstatīti 9. un 37. klasē ietilpstošajām precēm un pakalpojumiem, kurus aptver reģistrācijai pieteiktā preču zīme (lai gan tie ir tikuši pretstatīti citās klasēs ietilpstošajiem pakalpojumiem). Turklāt ar minēto lēmumu ir pārkāpts Padomes Regulas (EK) Nr. 207/2009 par Kopienas preču zīmi 75. pants, jo apelācijas sūdzības iesniedzēja nekad nav aicināta iesniegt iebildumus pret minēto pamatojuma grozīšanu. Pārsūdzētajā spriedumā ir apgalvots, ka process [Apelāciju padomē] bija juridiski korekts, kas nozīmē Savienības tiesību (Padomes Regulas (EK) Nr. 207/2009 par Kopienas preču zīmi 64. panta 1. punkts un 75. pants) pārkāpumu.
   
      (1)  OV L 78, 1. lpp.